OpenLLM-France/wikimedia huggingface dataset:
# Bilibio

Bilibio Ebroren eskuinaldean, Conchas de Haro ubidearen ondoan zegoen herria izan zen, egungo Haro udalerrian zegoena. Izen bereko haitzetan, Obarenes mendien hasieran, zegoen.

## Garrantzi historikoa

Bilibiok Ebroren beste aldean Buradon herria zuen, ibi baten bitartez loturik. Bertan Felix Bilibiokoa anakoreta bizi zen, San Millanen maisua izan zena.
Gaztelako eta Nafarroako Erresumen arteko mugan zegoen. Nafarren eskuetan izan zen: 1040komaiatzaren 28an Gartzia III.a Santxez Naiarakoak Estefania Foixkoa bere emazteari, ezkontza-horni moduan, Bilibium cum Faro et cum sua pertinencia (Bilibio Harorekin eta bere ondasunekin) eman zizkion.
Orduko Bilibioko gaztelua Arabako konderriarena zen, izan ere, 1052an Gartzia Santxez erregeak Felix Bilibiokoaren erlikiak Naiarako Andre Maria Erreginaren monasteriora eraman nahi zuenean, Nuno Arabako gotzainaren baimena behar izan zuen. Urte batzuk geroago, Bizkaiko jaunen eskuetara pasa zen, bertako tenenteak izanik.
Leku estrategiko horrekin zuen harremana dela eta, Alfontso VI.a errege gaztelar-leondarrak Haroko jaun feudal izendatu zuen Lope Enekoitz. Herria bera hustu egin zen, eta bertako biztanleak Harora joan.

## Erreferentziak

* ↑ González Fernández, Rafael; Alonso Martínez, Ignacio. (2011). Las Cuevas de Herrera, el Monasterio Cisterciense y la Camáldula actual (Miranda de Ebro- Haro). XXVI Editum, 172-176 or. ISBN 978-84-8371-951-0..
* ↑ Cfr., Madrazo, España..., III, 716. orr.

## Kanpo estekak

* Datuak: Q5728549
# Zilbarrena

Zilbarrena (gaztelania eta ofizialki Cilbarrena) Errioxako Autonomia Erkidegoko Ezkarai udalerriko herrixka abandonatua da. 2011 urteko biztanleria datuen arabera herrixkan ez du biztanlerik.

## Demografia

1752. urtean Zilbarrenak 75 biztanle zituen, 1852an 61 eta 1930ean 42. Azkenik, 1964. urtean herrixka abandonatua izan zen.

## Erreferentziak

* ↑ Exonimoen zerrenda. Euskaltzandia (Noiz kontsultatua: 2011-2-13).

## Kanpo estekak

* Ezkaraiko herrixkei buruzko informazioa, Ezkaraiko Udala (Gaztelaniaz)
* Datuak: Q5680546
* Multimedia: Cilbarrena / Q5680546
# Amunartia

Amunartia Errioxako Autonomia Erkidegoko Ojacastro udalerriko herrixka hustua da.
Herrixkak euskal toponimo bat du.

## Geografia

Ayagoko mendien azpian dago, Demanda mendilerroaren ipar-ekialdean, Oja ibaira isurtzen den Batastarra haranaren goiko zatian, ezkerraldetik, 960 metro inguruan.
Lombiazo, Esquicia eta La Gorcha mendien azpian sortzen den lekuan dago. Bertan Amunartia erreka du iturburua, gero Masoga ibaia bilakatuko zena.

## Erreferentziak

* ↑ (Gaztelaniaz) Aznar Martínez, Eduardo. Principales topónimos euskéricos de La Rioja. .
# Ulizarna

Ulizarna Errioxako Autonomia Erkidegoko Ojacastro udalerriko herrixka hustua da.
Herrixkak euskal toponimo bat du.

## Geografia

Herrixka San Pelayo haranaren hegoaldeko hegalean dago, San Pelayo eta Masarrina erreken elkargunean. Harana Ojacastro herriaren parean dagoen Oja ibaiaren bokaleraino jaisten da, eta, beraz, Ulizarna herrixkatik hurbilen dagoen herrixketako bat da.

## Demografia

1960ko eta 1970eko hamarkadetan despopulazio handia jasan zuen, herrixkan bizi baldintza txarrek eraginda, biziraupen ekonomia eta krisi gogorra jasaten ari zen abeltzaintzaren ondorioz. Hala eta guztiz ere, herrixkan abeltzain batzuk bizi izan ziren 2003. urtera arte, eta urte horretan hutsik geratu zen.

## Erreferentziak

* ↑ (Gaztelaniaz) Aznar Martínez, Eduardo. Principales topónimos euskéricos de La Rioja. .

## Kanpo estekak

* Datuak: Q6155309
# San Asensio de los Cantos

San Asensio de los Cantos edo Santo Asensio de los Cantos Errioxako Autonomia Erkidegoko Ojacastro udalerriko herrixka da.

## Geografia

Naviso haranaren amaieran dago herrixka, Ojan duen ibai-ahoaren ondoan. Beraz, haranaren eta mendiaren arteko tarteko eremu batean dago, Oja haraneko lautadatik gertu. Bertan, nekazaritza abeltzaintzarekin nahastuta dago, eta gainerako herrixkek ez bezala, ekonomia mistoa ematen dio.
Harana Espidia herrixka zaharra zegoen tokitik gertu jaiotzen da, eta Uyarra herrixkaren ondotik jaisten da Santasensioko bokaleraino.
Herrixkatik gertu, kilometro batera baino gutxiagora, Ezkarai eta Santo Domingo de la Calzada lotzen dituen errepidea (LR-111) pasatzen da; beraz, herriak sarbide erraza eta komunikazio onak ditu.

## Demografia

1960ko eta 1970eko hamarkadetan, despopulazio handia jasan zuen, landa-eremuetatik hiri-inguruneetarako emigrazio masiboaren ondorioz, eta, horrez gain, biziraupen-ekonomia eta krisi handia bizi zuen abeltzaintza zirela medio, egoera demografiko kritikoa sortu zen herrixkan. Hala eta guztiz ere, gaur arte abeltzain batzuk bizi izan dira herrian.
* San Asensio de los Cantos
* Biztanleria (2000-2020) INEren arabera.

## Ondarea

* Igokundearen ermita erromanikoa. Kultura Ministerioak Monumentu kategoriako Kultura Intereseko Ondasun izateko espedientea ireki zuen 1983ko ekainaren 25ean. Hasieran Igokundearen Monasterioa izena zuen eta 1052an Nafarroako errege Gartzia Naiarakoak Andre Maria Erreginaren monasterioari eman zion, desamortizazioa gertatu arte. Estilo erromaniko ojibala du eta bi arku zorrotz ditu. Absidearen oinplanoa zirkuluerdi-formakoa da barrualdean (erromanikoa) eta poligonala kanpoaldean (gotikoa).

## Erreferentziak

* ↑ (Gaztelaniaz) Bienvenidos a Ojacastro. Las aldeas.. .
* ↑ INEbase / Nomenclátor. Relación de unidades poblacionales.
* ↑ (Gaztelaniaz) Ministerio de Cultura. Patrimonio histórico. .
* ↑ (Gaztelaniaz) Paseos de Arrupia y Garay en Ojacastro, La Rioja. .

## Kanpo estekak

* Datuak: Q6118433
* Multimedia: San Asensio de los Cantos / Q6118433
# Uyarra

Uyarra Errioxako Autonomia Erkidegoko Ojacastro udalerriko herrixka da.
Herrixkak euskal toponimo bat du.

## Geografia

Herrixka Naviso haranaren erdi-parean dago, Espidia gainean jaiotzen diren beste erreka batzuekin bat egitean sortzen den hondoan. Harana Espidia herrixka zaharra zegoen tokitik gertu jaiotzen da, eta Oja ibairaino jaisten da, San Asensio de los Cantos herrixkaren parean. Beraz, Uyarra Ojacastrotik urrunen dagoen herrixketako bat da.
Herria luzetara eratzen da haranaren inguruan, Urcia, Vallemanzano, La Cárcava eta La Salceda mendiek inguratuta, larreen eta pago eta haritzen artean.

## Demografia

1960ko eta 1970eko hamarkadetan, despopulazio handia jasan zuen, landa-eremuetatik hiri-inguruneetarako emigrazio masiboaren ondorioz, eta, horrez gain, biziraupen-ekonomia eta krisi handia bizi zuen abeltzaintza zirela medio, egoera demografiko kritikoa sortu zen herrixkan. Hala eta guztiz ere, gaur arte abeltzain batzuk bizi izan dira herrian.
* Uyarra
* Biztanleria (2000-2020) INEren arabera.

## Arkitektura

Herria 10 etxebizitzako herri sakabanatu batek osatzen du, elkarrengandik 200 metrora dauden bi gunetan bilduta, Espidiara igotzen den bidearen inguruan, zehaztutako herrigunerik gabe. Ez du elizarik, ezta ermitarik ere. Eraikinak zerra-arkitekturaren estetika tradizionalarekin mantentzen dira. Beheko solairuan kareharrizko harlangaitzezko hormak daude, eta goiko solairuetan adobezko eta harrizko armazoiak.

## Erreferentziak

* ↑ (Gaztelaniaz) Aznar Martínez, Eduardo. Principales topónimos euskéricos de La Rioja. .
* ↑ (Gaztelaniaz) Bienvenidos a Ojacastro. Las aldeas.. .
* ↑ INEbase / Nomenclátor. Relación de unidades poblacionales.

## Kanpo estekak

* Datuak: Q6158258
# Jose Mari Etxebarria Lejarraga

Jose Mari Etxebarria Lejarraga (Zornotza, Bizkaia, 1942ko abenduaren 19a) euskalaria da.

## Biografia

Teologian lizentziatu zen Erroman 1968an, eta Filologia Erromanikoan Deustuko Unibertsitatean, 1975ean. Etniker Bizkaiako kidea da 1973tik, eta Euskal Herriko Atlas Etnografikoan parte hartu du. Euskaltzaindiko Dialektologia Batzordeko kidea da 1981. urteaz gero, eta batzordeko idazkaria 1983tik aurrera. Urte horretan berean Euskal Herriko Atlas Linguistikoa bere ardurapean hartu zuen taldean sartu zen. 1979-1980 ikasturteaz gero eskolak eman ditu Deustuko Unibertsitatean.
Ahozko euskara eta euskalkiak izan dira Etxebarriaren ikerketen gai nagusiak. 1987an Hizkuntza eta Literatura Saileko idazkaria izan zen Eusko Ikaskuntzan. 1992tik 1995ra sail horretako lehendakari ere izan zen.
Hainbat liburu eta lan argitaratu ditu, besteak beste: Euskal dialektologiarako testo eta ariketak (1983), Euskararen oinarrizko hiztegia (1987), Euskalki guztien etnotestoak (1991), El verbo auxiliar vasco, Formas unificadas y dialectales (2002), Euskarazko grabaketak 1913-1917. Grabaciones en euskara (2008), Amorebieta-Etxanoko hiztegi etnografikoa [CD] (2009).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260677
# Amaia Astobiza

Amaia Astobiza Uriarte (Zornotza, Bizkaia, 1974ko abenduaren 19a) itzultzailea eta ekintzaile feminista da. Besteak beste, Silvia Federiciren lau liburu ekarri ditu ingelesetik euskarara: Soldataren patriarkatua. Marxismoari egindako kritika feministak (Katakrak, 2017), Mundua berriz liluratuz. Feminismoa eta komunen politika (Katakrak, 2019) eta Kapitalismoa eta emakumeen aurkako indarkeria. Iraganeko eta gaur egungo sorgin-ehizak (Katakrak, 2020). Larruazalaren periferiaz haraindi (Katakrak, 2021).
2024ko Korrikaren Harro herri abestiaren letra idatzi du; Maite Arroitajauregi Mursegok egin du kantuaren konposizioa.

## Itzulpenak

* Oliver Sacks: Emaztea kapelarekin nahasi zuen gizona (Klasikoak, 2008)
* Silvia Federici: Soldataren patriarkatua. Marxismoari egindako kritika feministak (Katakrak, 2017)
* Silvia Federici: Mundua berriz liluratuz. Feminismoa eta komunen politika (Katakrak, 2019)
* Silvia Federici: Kapitalismoa eta emakumeen aurkako indarkeria. Iraganeko eta gaur egungo sorgin-ehizak (Katakrak, 2020)
* Nick Estes: Gure historia da etorkizuna: Standing Rock vs Dakota Access oliobidea, eta indigenen erresistentziaren tradizio luzea (Katakrak, 2020). Danele Sarriugarterekin elkarlanean itzuli du.
* Silvia Federici: Larruazalaren periferiaz haraindi (Katakrak, 2021)
* Juno Mac eta Molly Smith: Puta zikinak. Sexu-langileen eskubideen aldeko borroka (Katakrak, 2023)
* Silvia Federici: Hitzak palmondo. Jujua, poemak eta akuarelak (Txalaparta, 2023). Liburuko ilustraziako Begonia Santa-Ceciliarenak dira.

## Oharrak

* ↑ Abizena Astobiza idaztea, euskal herritar horren aukera pertsonala da.Izan ere, Euskaltzaindiak, euskara baturako, Astobitza onartu du deitura horren grafiatzat. Ikus Euskal Onomastikaren Datutegia.

## Erreferentziak

* ↑ «Amaia Astobiza Uriarte» Katakrak 2017-12-05 (Noiz kontsultatua: 2020-04-15).
* ↑ «Abestia» Korrika (Noiz kontsultatua: 2023-12-12).
* ↑ «KLASIKOAK bilduma - UPV/EHU» www.ehu.eus (Noiz kontsultatua: 2020-12-01).
* ↑ «NorDaNor | EIZIE» nordanor.eus (Noiz kontsultatua: 2020-12-01).
* ↑ «https://twitter.com/katakrak54/status/1331342870540939267» Twitter (Noiz kontsultatua: 2020-12-01).
* ↑ «Larruazalaren periferiaz haraindi - Federici, Silvia; Astobiza Uriarte, Amaia (itz.)» www.durangokoazoka.eus (Noiz kontsultatua: 2021-12-19).
* ↑ SL, TAI GABE DIGITALA. (2022-11-25). «Sexu-langileen ahotsa lehen lerrotik dakar ‘Puta zikinak’ saiakerak» naiz: (Noiz kontsultatua: 2022-12-19).
* ↑ www.funtsak.com, Funtsak-Diseño y Programación Web-. «Hitzak palmondo - Silvia Federici» www.txalaparta.eus (Noiz kontsultatua: 2023-12-12).
* ↑ (Gaztelaniaz) Mindegia, Miren. (2023-12-05). «Durangora, maleta bete nobedade» Diario de Noticias de Navarra (Noiz kontsultatua: 2023-12-12).

## Ikus, gainera

* 31 eskutik

## Kanpo estekak

* Astobiza Uriarte, Amaia. «Emakume langile soldatagabeak» Berria 2018-02-25 (Noiz kontsultatua: 2020-04-15).
* Astobiza Uriarte, Amaia. «Feminismoetatik ahizpatasunera» Berria 2019-04-09 (Noiz kontsultatua: 2020-04-15).
* Amaia Uriarteri elkarrizketa: «'Zikintasuna': hala irakatsi digute begiratzen prostituzioari, putei» Berria, 2023.01.08
* Datuak: Q90648828
# Joe Urquijo

Roberto José Urquijo Fonseca (Barranquilla, 1950eko urtarrilaren 23a - Barranquilla, 2020ko ekainaren 24a) kolonbiar kantautore, moldatzaile eta konpositorea izan zen.

## Biografia

Oso gaztetatik Medellinen garatu zuen bere talentua, Juan Piñaren ordez Hermanos Martelo orkestrako abeslaria izan zelarik. La Bandita taldearekin bi grabaketa egin zituen Hernando Barbosarekin batera, eta bere bi albumak atera zituen: “El equipo de Varacka”, “Atlético Junior”. Joe Arroyo Fruko y sus Tesos-en parte hartzen ezagutu zuen, “El mulato”, “La rebelión” (abesti honek mundu mailako arrakasta ekarri zuen), “María”, “Mi Mary” eta “Mi cariño no espera” bezalako singelak konposatzen.
80ko hamarkadan Alberto Barrosen Los Nativos, Barranquillako Inauterietan Urrezko Kongo bat irabazi zuen “El caimán” abestia grabatu zuen Eduardo Jineten Orquesta La Renovación taldeetako abestiak konposatu zituen; Germán Villareal-en Los Blystonz Orchestrak, Charlie Pla-ren La Razón Orkestrak, Tibaldo Moralesen “Historia eta zaporea” eta “Pa' los bailadores” abestiak konposatu zituen, eta Memo Argoteren Grupo Majestad taldeak “El pregonero” konposatu zuen.
Grupo Nicherako abestiak konposatu zituen Jairo Varelarekin eta Tito Gómezekin, non “Uncaso social”, “Del Puente pa' lla” eta “Para mi negra un son” interpretatu zituen. Grupo Clase-rako abestiak konposatu zituen eta Grupo Raíces de Charlie Gómez-ekin grabatu zituen. Azken urteotan musikari lotuta egon da, La Charanga del Sur, Orquesta Son de La Cueva eta Charanga Almendra bezalako proiektuekin.

## Heriotza

COVID-19aren diagnostiko positiboa izan zuen 2020ko maiatzean, eta, beraz, Barranquillan ospitaleratu zuten. Zainketa Intentsiboetako Unitatean sartu zuten urtarrilaren 18an, eta ekainaren 24an hil zen, gaixotasunak eragindako pneumonia baten ondorioz.

## Erreferentziak

* ↑ «Joe Urquijo, otra víctima mortal del coronavirus» El Tiempo.
* ↑ «Fallece en Colombia el cantautor salsero Jie Urquijo» Telesur.
* ↑ «Muere el músico Joe Urquijo exintegrante del Grupo Niche» El Colombiano.
* ↑ «Falleció Joe Urquijo primer intérprete de La Rebelión» Radio Nacional de Colombia.

## Kanpo estekak

* Datuak: Q123745863
# Ayagoko mendiak

Ayagoko mendiak (gaztelaniaz: montes de Ayago) Demanda mendilerroaren iparraldeko azpisistema bat dira, Tirón ibaiaren goi-ibilguak bereizten dituena. Burgosko probintziaren eta Errioxaren ekialdeko mugaren zati dira. Ayagoko mendiak La Riojilla Burgalesa izeneko eskualdearen alde menditsua eta hegoaldea dira.

## Testuinguru geografikoa

Ciloria edo Iguareña ibaiak ekialdean, Pradilla de Beloradoko mendateak (1225 m m.) hego-ekialdean, Tirón ibaiak hegoaldean eta hego-mendebaldean, Belorado ipar-mendebaldean eta Donejakue bideak eta N-120 errepideak iparraldean osatzen duten perimetroan dauden mendi guztiek azpisistema osatzen dituzte. Tontor, haran, amildegi eta ibaien multzo osoa dira, eta Tirón ibaiaren eskuineko ertzera isurtzen dituzte urak; ia guztiak hegoaldetik iparralderantz doaz. Eta ekialdetik Glera ibaira isurtzen dutenak.
Donemiliaga Kukulako kartularioan 863ko martxoaren 15ean Ayagoko mendiak aipatu zituzten. Bertan, Faiagoko San Andresi eskainitako kapera edo baseliza zegoen "... in montibus".

## Tontorrak

Hona hemen 1000 metro baino gehiago dituzten tontorrak:
* Cerro Lombo (1345 m.)
* Las Palomeras (1333 m.)
* Santa Brígida (1318 m.)
* Campo Serrano (1295 m.)
* Portillo de Larrea (1280 m.)
* El Somo (1268 m.)
* Sumicia (1222 m.)
* Lilagar (1217 m.)
* El Colodro (1194 m.)
* Itecha (1192 m.)
* Marichipia (1184 m.)
* Zalato (1181 m.)
* La Picota edo Hermoso (1158 m.)
* Solana de la Casa (1148 m.)
* Villamiñu (1096 m.)
* Lobos (1091 m.)
* Sampol (1087 m.)
* Cabeza Alta (1083 m.)
* El Cueto (1019 m.)

## Kanpo estekak

* Datuak: Q6022720
# Bascuñana

Bascuñana Burgosko udalerria da, Ayagoko mendiak eskualdean dagoena.
2008ko urtarrilaren 1eko erroldaren arabera 50 biztanle zituen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 269 | 278 | 266 | 269 | 288 | 305 | 235 | 213 | 119 | 89 | 61 | 42 |

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1447919
* Multimedia: Bascuñana / Q1447919
# Birkite Alonso

Birkite Alonso ezizenez Birkit (Gasteiz, 1976) arabar musikaria da, musika ibilbidea Bilbon egin duena.

## Ibilbidea

Eorann (post-noise-rock) eta Red Carmine (shoegaze-rock) taldeetako abeslari eta gitarra-jolea izan zen 2003 eta 2010 artean. 2017an Birkit izenaren pean bakarkako diskoa atera zuen. Gitarra eta piano hutsean egindako lana da eta Durangoko Azokan aurkeztu du.
2019ko irailaz geroztik, Berriako "Lauhazka" atalean zutabeak argitaratzen ditu, hilean behin.
2020ko otsailetik aurrera Naiz Irratiko kolaboratzaile gisa lan egiten du "Emen Gonak" saioa hamabostean behin bideratzen, Euskal Herriko eta nazioarteko emakume musikarien lanak, biografiak eta elkarrizketak aurkeztuz.

## Diskografia

* Emen (2017, autoekoizpena)
* Inertzia (2021, Mukuru)
* Erosen Heriotzak (2024, Mukuru)

## Erreferentziak

* ↑ Birkit. (Noiz kontsultatua: 2017-12-10).
* ↑ Parkea, Berria eus-Euskal Editorea SM Martin Ugalde Kultur. «Bilatzailea» Berria (Noiz kontsultatua: 2020-11-30).
* ↑ Emen. (Noiz kontsultatua: 2017-12-10).
* ↑ «Inertzia» www.badok.eus (Noiz kontsultatua: 2021-12-08).
* ↑ Erosen Heriotzak. (Noiz kontsultatua: 2025-01-15).

## Kanpo estekak

* Birkiten webgune ofiziala.
* Birkite Alonsoren zutabeak, Berria egunkarian.
* Datuak: Q45202787
# Onintze García Arana

Onintze García Arana (Santutxu, Bilbo, Bizkaia, 1985eko abenduaren 22a) musikagilea, abeslaria eta musika irakaslea da.

## Ibilbidea

Santutxun (Bilbo) jaio bazen ere, zornotzartuta dago Onintze, aspalditik bizi baita bertan.

### Musikari

Onintze abeslaria eta konpositorea da. Seiren taldean ibilbide musikala egin ondoren, 2005ean bakarkako ibilbideari hasiera eman zion eta hiru disko editatu ditu, POP estiloan kokatzen diren abesti pertsonalak gaztelaniaz abestuz.
2018ko apirilean A la luz de la luna lehen singlearen bideoklipa grabatu zuen Islandian.TAOM (The Art Of Making) ikus-entzunezko produkzio-etxeak egin zuen. Zuzendariak Aitor Guerrero eta Karlos Trijueque izan ziren, Josu Torrealdayren argazki ikusgarriarekin. Diskoan koruak Seiren taldeko Jokin Lacalle zornotzarrak egin zituen.NEOX DISCOVERen lehen edizioko irabazleetako bat izatea lortu zuen.
2019an Punto de partida argitaratu zuen, bere bakarkako lehen diskoa. Bertan, Onintzek ikuspegi bakar eta pertsonal batetik abiatuta bere eta besteen istorio oso gizatiarrak kontatzen ditu.
2022a ¿Por qué quedarme callada? EP berria plazaratzearekin itxi zuen. Hurrengo urtean, 2023an, berriz, diskoa zuzenean aurkezteko birari ekin zion; Madril, Bartzelona, Aranda de Duero, Bilbo, Donostia, Iruñea eta beste hainbat tokitan izan zen. Horrez gain, Alex Ubagoren "20 Años" birako hainbat kontzertutan parte hartu zuen.

### Musika irakasle

Barakaldo eta Bakioko musika eskoletan piano eta gitarra irakasle dihardu. Ikasle gazteak zein adinekoak hurbiltzen zaizkio.

## Diskografia

* A la luz de la luna.(2018)
* Punto de partida (2019)
* ¿Por qué quedarme callada?(2022)

## Erreferentziak

* 1 2 3 Mugalari. (2018-06-08). «ONINTZE PUBLICA SU DEBUT EN OTOÑO · "Puede sonar raro, pero lo primero que grabamos del disco fue la voz"» MugaKultura (Noiz kontsultatua: 2025-01-15).
* 1 2 ONINTZE - Girando por Salas. (Noiz kontsultatua: 2025-01-15).
* ↑ Onintze García - Topic. (2019-02-21). Vengo a Decirte. (Noiz kontsultatua: 2025-01-15).
* ↑ «“Lotsatia naiz eta ez nuen uste bakarka disko bat aterako nuenik” - Zornotza» Anboto.org (Noiz kontsultatua: 2025-01-15).

## Kanpo estekak

* Onintze García Aranari 25 galdera Muga Kultura, 2023.05.29
* Onintze Garcia musikari zornotzarra Jon Gomez Garaik elkarrizketatua. Anboto.org, 2024
* Datuak: Q131760354
# Canterburyko artzapezpiku

Canterburyko artzapezpikua, ingelesez: Archbishop of Canterbury eta latinez: Archiepiscopus Cantuariensis, Ingalaterrako Elizaren burua eta artzapezpiku nagusia da, bai eta Anglikanismoan mundu osoko parekideen artean lehena ere, modu honetan bere kargu jerarkikoa sinbolikoa eta nominala besterik ez da.
Bere egoitza Ingalaterrako Canterbury hirian du, hsin zuzen ete, Lambeth jauregian.

## Historia

Agustin Canterburykoaren garaitik XVI. menderarte Canterburyko artzapezpikuak Erromako Eliza Katolikoarekin komunioan zeuden, baina Erreforma anglikanoan Ingalaterrako Eliza Aita santuren aginpetik atera eta Erromako Eliza Katolikotik banandu egin zen. Honela bada, 1553an Thomas Cranmer kargu honetan Erreformaren ondoren jarritako lehen artzapezpiku anglikanoa izan izan zen, eta 1556-1558 arteko Kontraerreformaz baliatuz, Reginald Pole kargu honetan egondako azken katolikoa.
* Datuak: Q29282
* Multimedia: Archbishops of Canterbury / Q29282
# San Martzial kalea (Donostia)

San Martzial kalea :
| Donostia, Erdialdea ||
| Herrialdea Lurraldea | Euskal Herria Gipuzkoa |
| San Martzial kalea San Martzial kalea San Martzial kalea ||
| Koordenatuak: | 43°19′07.10″N 1°58′56.81″W﻿ / ﻿43.3186389°N 1.9824472°W﻿ / 43.3186389; -1.9824472 |
San Martzial kalea Gipuzkoako Donostia hiriburuko kale bat da. Erdialdea alderik-alde zeharkatzen du, Zubieta kalean hasi, Londres hotelaren parean, Foruen pasealekuan amaitzen da.
Askatasunaren etorbidea eta Arrasate kalearekiko paraleloki doa. Betidanik erdiguneko kale komertzial bat izan da; gaur egun, neurri handi batean, oinezkoentzako kalea da. Kale hasieran eta amaieran taberna ospetsuak daude.

## Leku interesgarriak

San Martzial kalearen inguruan honako eraikin eta leku nabarmen hauek daude:
* Londres hotela
* Urbieta kalea
* San Martin merkatua
* Foruen pasealekua

## Kalea

* Bergara kalea
* Easo kalea
* Etxaide kalea
* Hondarribia kalea
* Getaria kalea
* Loiola kalea
* Urbieta kalea

## Kanpo estekak

* Datuak: Q25478865
# Leitzaran Institutua

Leitzaran Institutua, ofizialki IES Leizaran BHI, Andoaingo Bigarren Hezkuntzaren Institutua da. Eskola herriaren goiko partean dago kokatuta. Bi eraikuntza ditu, bata, nagusia, Plazaola kalean, bestea, polikiroldegia, goiko partean.

## Historia

Ikastetxe hau 1991an Hernaniko Institutuaren adar moduan sortu zen eta hurrengo urtean, 1992an, ikastetxe autonomo gisa antolatu zen. 2017an institutuaren 25.urtemuga ospatu zen. Dena dela, eraikina zaharragoa da.

## Eskaintza

Institutu honetan DBH, Batxilergoa, Erdi Mailako Arreta Hezkuntza Zikloa, eta Goi Mailako Gizarteratzea Hezkuntza Zikloa irakasten da. Ikastetxearen edifizioa zaharragoa da, 80. hamarkadakoa; aurretik bertan Oinarrizko Hezkuntza Orokorraren eskola zegoen. Gaur egun ikastetxea Lanbide Heziketako Ikaslan eta Bigarren Hezkuntzako BIHE (Institutu Publikoen Zuzendari Elkartea) sareetako partaidea da.

## Erreferentziak

* ↑ EHAA 138.zenbakia, 1991/07/08.
* ↑ EHAA 115 zenbakia, 1992/06/17.

## Kanpo estekak

* Leizaran Institutua
* Datuak: Q16518186

## Ikus, baita ere

* Gizarteratzea (Lanbide Heziketako ikasketak)
# Charles de Batz-Castelmore d'Artagnan

D'Artagnan, jaiotzako izen-deiturak Charles Ogier de Batz de Castelmore, D'Artagnango kondea (1611/1615, Lupiac - 1673ko ekainaren 15a, Maastricht) Luis XIV.a Frantziakoaren zerbitzupeko gaskoi musketari bat izan zen. 1673an Maastrichteko setioan hil zen.
Alexandre Dumas idazleak 1844ko Hiru Musketariak eleberriko D'Artagnan pertsonaia sortzeko oinarria izan zen.

## Kanpo estekak

* Datuak: Q744183
* Multimedia: D'Artagnan / Q744183